Jægerspris

Jægerspris er en by med  innbyggere (2023) i Frederikssund kommune på Sjælland i Danmark, om lag 6 km nordvest for byen Frederikssund. Den var administrasjonssenter i Jægerspris kommune, som ved kommunalreformen i 2005 ble slått sammen med flere andre kommuner til den nye storkommunen. 

 Slottet 
Byen vokste opp rundt Jægerspris slott i Hornsherred fra omkring 1870. Dette slottet kjøpte kong Frederik 7. i 1854 og bosatte seg der sammen med sin «ektefelle til venstre hånd», grevinne Danner. Etter kongens død levde hun et tilbaketrukket liv der, og ved hennes død i 1874 ble slottet testamentert «til gavn for fattige og efterladte piger». Det ble etablert et barnehjem ved slottet for å oppfylle hennes vilje.Museet på Jægerspris Slot, kongfrederik.dk. Besøkt 2. desember 2016 

 Gamle eketrær 
Forsvaret har en leir i Jægerspris, og det er skyteterreng nord for byen. I Jægerspris Nordskov er det flere eketrær som er svært gamle, man antar at Kongeegen er over 1000 år gammel.Kongeegen har set vikinger og kan have spiret på Jesu tid, dr.dk. Besøkt 2. desember 2016 

I den nærliggende landsby Over-Dråby ligger Dråby kirke med kalkmalerier utført av den såkalte Isefjordsmesteren.Over Dråby Kirke, denstoredanske.dk. Besøkt 2. desember 2016 

Iskremprodusenten Hansens Flødeis har sine produksjonslokaler og ismeieri i Jægerspris. 

 Referanser 

 Eksterne lenker 


Kategori:Byer i Region Hovedstaden
Kategori:Frederikssunds geografi